stanford-oval/wikipedia huggingface dataset:
ניסים ואטורי
קורות חיים > השכלה ומקצוע

בשנת 2011 קיבל תואר דוקטור במנהל עסקים, שאינו מוכר בישראל, מאוניברסיטת IUBL האוקראינית, לאחר שלמד שנה בהתכתבות וללא תארים מוקדמים יותר. בהמשך השלים תואר ראשון במשפטים ממכללת שערי מדע ומשפט.
ואטורי הוא קבלן בניין רשום בפנקס הקבלנים. הוא הקים בקצרין בית קפה בזיכיון של רשת "קפה קפה", אך בית הקפה לא הצליח. בשנת 2015 הגיש ואטורי בקשה לפשיטת רגל עקב חובות על סך 2.4 מיליון ש"ח.
בשנת 2016 הוצא בעניינו צו כינוס וב-2018 הוצא נגדו צו פשיטת רגל. שניהם בוטלו בשנת 2020.
באפריל 2024 השעה רשם הקבלנים את רישיונו של ואטורי לשלוש שנים לאחר שנתן לאדם אחר להשתמש ברישיון הקבלן שלו בניגוד לתקנות. בנוסף הוטל עליו קנס בסך 43,414 ש"ח, גובה הקנס המרבי שמאפשרות התקנות.
קורות חיים > פעילות פרלמנטרית

ב־2012, לקראת הבחירות לכנסת התשע עשרה, התמודד על מקום ברשימת הליכוד במשבצת נציג מחוז מועצות אזוריות, והוצב בה לבסוף במקום ה-94 הסמלי. בבחירות לרשויות המקומיות בישראל בשנת 2018 נבחר למליאת המועצה האזורית גולן כנציג היישוב שהוא מתגורר בו, אלוני הבשן. במהלך 2019, לקראת הבחירות לכנסת העשרים ואחת התמודד בפריימריז לרשימת הליכוד, וזכה במשבצת המועצות האזוריות, שהוצבה במקום ה-37. לאחר שהכנסת העשרים ואחת התפזרה, הוחלט בליכוד להשתלב עם מפלגת כולנו, ולכן מקומו הועבר למקום ה-40. גם בבחירות לכנסת ה-22 ולכנסת ה-23 מוקם במקום זה. מפלגת הליכוד זכתה בשלוש מערכות אלו ב־32–36 מנדטים, וכך לא נכנס ואטורי לכנסת במערכות הבחירות הללו.
ב־11 בדצמבר 2020 נכנס ואטורי לכנסת לאחר התפטרותו של גדעון סער. עם פרישת מספר חברים נוספים (בעיקר לתקווה חדשה, מפלגתו של סער) קודם למקום ה־37. לאחר כארבעה חודשים, בבחירות לכנסת ה-24, זכתה המפלגה בשלושים מנדטים בלבד וכך לא נכנס ואטורי לכנסת.
לקראת הבחירות לכנסת העשרים וחמש, התמודד בפריימריז בליכוד על משבצת מחוז הגליל והעמקים, ניצח עם 4,547 קולות, והוצב במקום ה-21 ברשימה. באותן בחירות זכתה מפלגתו ב-32 מנדטים, וכך נבחר ואטורי לכהן בכנסת ה-25. בהמשך מונה לסגן יו"ר הכנסת, יו"ר ועדת קרן העושר ברוטציה, חבר ועדת החוץ והביטחון, ועדת הפנים והגנת הסביבה, ועדה לצמצום פערים חברתיים בפריפריה, ועדה המיוחדת לחיזוק ופיתוח הנגב והגליל, ועדת הכנסת, ועדת המדע והטכנולוגיה, ועדת הכספים וועדת הבריאות.
כדי שיוכל להתמודד על משבצת מחוז גליל ועמקים העביר ואטורי את כתובת מגוריו ב-2020 לקצרין. לאחר ניצחונו בהתמודדות ב-2022 הוגשה עתירה לבית הדין של הליכוד כנגדו. בפסק הדין לעתירה הוסכם שמעבר הכתובת נעשה אך ורק לצורך ההתמודדות אך בפועל מקום מגוריו של ואטורי נותר באלוני הבשן, אך העתירה נדחתה מאחר שהוגשה בשיהוי לאחר פרסום תוצאות הבחירות המקדימות, כי הליך העברת כתובת לצורך התמודדות בלבד אפשרי לפי תיקון לחוקת הליכוד, וכי חברותו של ואטורי בסניף הליכוד קצרין מאפשרת לו את ההתמודדות במשבצת המחוז אף אם אינו גר במקום.
בנובמבר 2023 תיאר את הרב מאיר כהנא כ"צדיק גדול". לאחר מכן, בעקבות פרסום ברשת החברתית X בו כינה את חברות הכנסת עאידה תומא סלימאן ואימאן ח'טיב-יאסין כתומכות טרור נאצי, שללה ועדת האתיקה של הכנסת מוואטורי את זכות הדיבור במליאה למשך עשר ישיבות.
ב-17 בנובמבר פרסם פוסט נוסף במהלך מלחמת חרבות ברזל שבו קרא "לשרוף את עזה לא פחות!". דבריו צוטטו על ידי נציגת דרום אפריקה בתלונה נגד ישראל בגין רצח עם בבית הדין הבין-לאומי לצדק (ICJ). לקראת הדיון, ואטורי לא חזר בו מדבריו, ואף אמר "אשרינו שזכינו להיות נתבעים בהאג".
ב-13 במרץ 2024 טען לקונספירציה שלפיה צמרת צה"ל הכשילה בכוונה את ראש הממשלה בנימין נתניהו על מנת להחליף אותו, ולכן לא עידכנו אותו לגבי מידע מודיעיני לגבי כוונת חמאס לבצע את טבח שבעה באוקטובר.
בפברואר 2025 קרא להפריד את הילדים והנשים ברצועת עזה ולהוציא להורג את כל הגברים.
חיים אישיים

ניסים ואטורי הוא דתי לאומי. במאי 1998 נישא לאביטל, גננת במקצועה, והם הורים לשבעה.
סובל ממחלת כליות מגיל תשע. לאחר שחלה החמרה במצבו, עבר השתלת כליה, שנתרמה לו על ידי אשתו.
בשנת 2001 עברו למושב אלוני הבשן שברמת הגולן. בינואר 2021 הודיע כי בכוונתו להתגורר במקביל גם במאחז מצפה יהודה שבגוש עציון.
בתו בת-אל הקימה בשנת 2015 את סניף נוער הליכוד בגולן, ובשנים 2017–2019 עמדה בראשות "נוער הליכוד", כאביה.
יוסף לוי

ערך זה עוסק במהנדס, רוכש קרקעות וממייסדי נהריה. אם התכוונתם למשמעות אחרת, ראו .
| --- | --- |

 לידה:  5 באוגוסט 1885 גליביצה, הקיסרות הגרמנית 
 פטירה:  25 באפריל 1949 (בגיל 63) נהריה, ישראל 
 מדינה:  ישראל, גרמניה 
 
יוסף לוי (באותיות לטיניות: Joseph Loewy;‏ 5 באוגוסט 1885 – 25 באפריל 1949) היה מהנדס, רוכש קרקעות וממייסדי המושבה ולימים העיר נהריה.
ביוגרפיה

לוי נולד בגלייביץ, בשלזיה עילית שבגרמניה. בשנת 1903 החל בלימודי מתמטיקה באוניברסיטת ברלין, לאחר מכן עבר ללמוד הנדסת בניין בבית הספר הטכני הגבוה של רובע שרלוטנבורג בברלין. בשנת 1905 הצטרף לאגודת סטודנטים ציוניים. לוי סיים את לימודיו בשנת 1909 ועבד במשרדי מהנדסים בגרמניה. ב-1913 עלה לראשונה ארצה, ועבד כמהנדס במשרד הארצישראלי של ארתור רופין. ב-1915 חזר לגרמניה ועבד בה כמהנדס. ב-1920 עלה שנית ארצה עם אשתו קלרה לבית זומרפלד. הוא הקים עם עמיתיו את חברת קדם לבנין, אשר פעלה עד פירוקה ב-1922.
ב-1924 עבר לחיפה והתגורר בשכונת הרצליה. ב-1927 בנה את ביתו ברחוב יפה נוף 9 שהיה מוקד להתכנסות עולי גרמניה בעיר.
בארץ ישראל הקים חברת בניין. בין יתר עיסוקיו עסק לוי ברכישת אדמות בהון פרטי. לדוגמה: כ-40 אלף דונם אדמות מפרץ חיפה – (בשיתוף פעולה עם הקרן הקיימת לישראל והכשרת היישוב), אזור אחוזה ויערות הכרמל (בשיתוף פעולה עם יזמים אחרים כמו גאורג הרץ-שקמוני). על חלק מהאדמות שעל הכרמל תוכננה בניית גבעת וולפסון וכן השטח עליו נמצאת היום חוות משמר הכרמל. עם השנים הפך לוי לרוכש הקרקעות הפרטי הגדול ביותר בארץ-ישראל.
באפריל 1934 יזם רכישת קרקע בחבל ארץ בגליל המערבי, מצפון לעכו, שהיה מיושב בערבים בלבד. הוא הצליח לשכנע קבוצת יזמים לגייס הון יסוד ולרכוש כ-2,400 דונם של אדמה שהיו שייכות למשפחת טואני מביירות. חודש אחר כך קמה חברת "נהריה משקים זעירים בע"מ", שהקימה את הבתים הראשונים במושבה החדשה נהריה.
ב-1935 הוביל לוי עם משקיעים נוספים, את קניית "יערות הכרמל" [היום "חוות משמר הכרמל"] בכוונה להקים התיישבות יהודית שתיצור רצף יהודי בין עתלית לנשר. קבוצת פועלים קטנה התיישבה במקום, אך בעקבות קשיים והתנכלויות של כנופיות ערביות במאורעות 39–1936, העבירו לוי ושותפיו את השטח לקק"ל ב-26 בספטמבר 1939.
לוי עזב את ביתו בחיפה והתיישב בנהריה, ויחד עם המתיישבים חלק את קשיי ההתחלה. במהלך השנים חזר לגור באחוזה בחיפה, אך בערוב ימיו שב למושבה נהריה על מנת למות ולהיקבר בה.
על שמו רחובות בנהריה, חיפה ובקריית ביאליק.
נקבר לצד אשתו קלרה בבית העלמין הישן בנהריה.
לקריאה נוספת

יוסי בן-ארצי, להפוך מדבר לכרמל, הוצאת מאגנס, 2004, עמ' 257–260.
הערות שוליים

↑  יוסי בן ארצי, להפוך מדבר לכרמל, מאגנס 2004, עמ' 258
↑  מנחם זהרוני, יערות הכרמל (ערך) בתוך: עמקי הצפון כרמל ושומרון (סדרת מדריך ישראל), עמ' 144-145
| --- | --- |
בקרת זהויות :  NLI: 987007264628305171  VIAF: 98015403   WorldCat (עם VIAF): 98015403
אקדמיית המטרייה (סדרת טלוויזיה)

| --- | --- |

סמליל הסדרה
 מבוסס על:  הקומיקס "אקדמיית המטרייה" מאת ג'רארד ויי וגבריאל בה
 סוגה:  גיבורי-על דרמה קומדיה מסתורין
 יוצרים:  סטיב בלאקמן
 כותבים:  ג'רמי סלייטר
 שחקנים:  אליוט פייג' טום הופר רוברט שיהאן אמי ראבר-לאמפמן דייוויד קאסטנדה איידן גלאגר מרי ג'יי בלייג' קמרון בריטון קולם פיור אדם גודלי ג'ון מגארו (עונה 1) ג'סטין ה. מין ריטו אריה יוסוף גייטווד מרין אירלנד קייט וולש
 ארץ מקור:  ארצות הברית 
 שפות:  אנגלית 
 מקום התרחשות:  דאלאס 
 מספר עונות:  4 
 מספר פרקים:  36 
 הפקה
 מפיק:  סנהאה קורס, Ted R. Miller 
 מפיקים בפועל:  סטיב בלאקמן ג'רארד ויי גבריאל בה מייק ריצ'רדסון קית' גולדברג ג'רמי סלייטר סקוט סטובר ביו באומן פיטר הואר ג'ף פ. קינג
 חברת הפקה:  Universal Cable Productions Dark Horse Entertainment Borderline Entertainment
 הפצה:  נטפליקס
 אתר צילומים:  טורונטו, אונטריו, קנדה המילטון, אונטריו, קנדה
 מוזיקה:  ג'ף רוסו 
 אורך פרק:  40–60 דקות
 שידור
 רשת שידור:  נטפליקס 
 רשת שידור בישראל:  נטפליקס
 פורמט (תמונה):  4K UHDTV 2160p
 פורמט (קול):  דולבי דיגיטל
 תקופת שידור מקורית:  15 בפברואר 2019 – הווה
 קישורים חיצוניים
 אתר רשמי
 דף התוכנית ב-IMDb
 
אקדמיית המטרייה (באנגלית: The Umbrella Academy) היא סדרת טלוויזיה אמריקאית מסוגת דרמת גיבורי-על שפותחה על ידי היוצר סטיב בלאקמן (אנ') עבור שירות הזרמת המדיה נטפליקס. הסדרה מהווה עיבוד לקומיקס באותו השם שנכתבה על ידי ג'רארד ויי והמאייר גבריאל בה ופורסמה בהוצאת "Dark Horse Comics".
עונתה הראשונה של הסדרה עלתה לשידור במלואה ב-15 בפברואר 2019, והיא זכתה לביקורות חיוביות על האפקטים הוויזואליים וצוות השחקנים, אך גם לביקורות שליליות שביקרו בעיקר את הטון של הסדרה ואת קצב התקדמות העלילה. באפריל 2019, נטפליקס דיווחה ש-45 מיליון בתי אב צפו בסדרה. באוגוסט 2022, נמסר כי הסדרה חודשה לעונה רביעית ואחרונה.העונה הרביעית עלתה באוגוסט 2024.
תקציר העלילה

בשנת 1989, ארבעים ושלושה תינוקות נולדו באותו יום באופן בלתי מוסבר לנשים אקראיות, ללא קשר ביניהן, שלא הראו שום סימני הריון ביום הקודם. שבעה מאותם היילודים מאומצים על ידי סר רג'ינלד הרגריבס, תעשיין מיליארדר, שמקים את אקדמיית המטרייה ומאמן את "הילדים" שלו להציל את העולם.
תקציר העלילה > עונה 1

העונה הראשונה מתרחשת בימינו, לאחר ששבעת האחים נפרדו איש איש לדרכו – לות'ר עזב את כדור הארץ וחי כעת על הירח; אליסון הפכה לשחקנית מפורסמת; וניה הפכה לכנרת מחוננת; קלאוס הדרדר בהתמכרותו לסמים, חמש נעלם שש עשרה שנים קודם לכן; בן, שנפטר במהלך אחת המשימות, הוא רוח רפאים המסוגלת לשוחח רק עם קלאוס; ודייגו הפך להיות לפורע חוק. לאחר שהם מגלים שרג'ינלד מת, האחים המנוכרים מתאספים להלווייתו, אך עם שובו של חמש מהעתיד, הם מגלים מפיו כי אפוקליפסה עולמית ממשמשת ובאה; ובניסיון למנוע אותה, מערכות יחסיהם הלא-מתפקדות עומדות למבחן בעודם מנסים לחשוף את סודותיו של רג'ינלד הארגריבס.
תקציר העלילה > עונה 2

כתוצאה מאירועי העונה הראשונה, האחים מתפזרים בדאלאס בתקופות שונות בתחילת שנות ה-60. האחרון להגיע הוא חמש, שמגיע ב-25 בנובמבר 1963, דקות לפני יום הדין הגרעיני שנוצר כתוצאה מכך שג'ון קנדי לא נרצח, אך בעזרת הייזל מצליח לחזור עשרה ימים אחורה. בעודו ניצוד על ידי שלישיית מתנקשים שוודים, חמש מאתר את אחיו, לאחר שביססו לעצמם חיים חדשים, ומנסה לאחד אותם מחדש על מנת לעצור את האפוקליפסה החדשה.
תקציר העלילה > עונה 3

לאחר סיום העונה השנייה, האחים מבינים שמעשיהם בעבר יצרו ציר זמן חדש, במהלכו הם הוחלפו בקבוצת גיבורי-על אחרת שאומצה על ידי רג'ינלד וזכתה לכינוי "אקדמיית הדרור". בנוסף, האחים מגלים שעליהם למצוא דרך למנוע מהקוגלבליץ לצרוך ולהרוס את היקום, לאחר שנוצר כתוצאה מפרדוקס הסבא לו גרמו האחים במהלך מסעם בזמן.
צוות השחקנים והדמויות > דמויות משניות

שילה מקארתי - אגנס, בעלת מסעדת "גרידי'ס דונאטס", שאחראית גם לאפיית הדונאטסים ולמלצור. לאורך העונה הראשונה, אגנס הופכת לבת זוגו של הייזל.
ג'ורדן קלייר רובינס - גרייס הרגריבס / אמא, אנדרואידית שנבנתה על ידי סר רג'ילנד במטרה לשמש לאמא עבור ילדי אקדמיית המטרייה. גרייס נבנתה לאחר שוניה המשיכה להרוג את האומנות שלה באמצעות כוחותיה.
אשלי מדקוויי - הבלשית יודורה פאץ', בלשית עקשנית ונחושה המאמינה בטוב שבכל אדם. הייתה בת זוגו של דייגו לפני אירועי הסדרה. נהרגה בידי צ'ה צ'ה בעונה הראשונה.
פיטר אוטרברידג' - המנצח, מנצח התזמורת בה וניה מנגנת.
ריינבו סאן פרנקס - הבלש צ'אק בימן, שותפה של הבלשית פץ'.
קודי ריי תומפסון - דייב, נער צעיר שנהיה לבן-זוגו של קלאוס במהלך מלחמת וייטנאם.
קן הול - הרב, פקיד בנציבות.
קווין רנקין - אליוט, אזרח מקומי המתגורר בדאלאס של שנות ה-60, שחוקר את הופעותיהם המסתוריות של בני הרגריבס ובהמשך מסייע להם.
ג'סטין פול קלי - הרלן קופר, בנם האוטיסטי של קרל וסיסי.
סטיבן בוגרט - קרל קופר, סוכן מכירות אלכוהוליסטי, בעלה השובינסטי של סיסי ואביו של הרלן.
ג'ון קפלוס - ג'ק רובי, בעל מועדון לילה ומעסיקו של לות'ר במהלך שנות ה-60.
רובין אטקין דאונס - איי. ג'יי. קרמייקל, דג זהב בעל גוף אנושי המשמש כיושב ראש דירקטוריון הנציבות.
כריס הולדן-ריד - אקסל, אחד משלישיית האחים המתנקשים השוודים.
ג'ייסון בריידן - אוטו, אחד משלישיית האחים המתנקשים השוודים.
טום סינקלייר - אוסקר, אחד משלישיית האחים המתנקשים השוודים.
דב טיפנבאך - קיצ'י, חסיד נלהב בכת שקלאוס הקים במהלך שנות ה-60.
סקירת סדרה > סקירה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 10 | 10 | 15 בפברואר 2019 | 15 בפברואר 2019 |
|  | 2 | 10 | 10 | 31 ביולי 2020 | 31 ביולי 2020 |
|  | 3 | 10 | 10 | 22 ביוני 2022 | 22 ביוני 2022 |
|  | 4 | 6 | 6 | 8 באוגוסט 2024 | 8 באוגוסט 2024 |
סקירת סדרה > עונה 1

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 1 | 1 | We Only See Each Other at Weddings and Funerals | אנחנו רק נפגשים בחתונות והלוויות | פיטר הואר | ג'רמי סלייטר | ‏15 בפברואר 2019 |
| 2 | 2 | Run Boy Run | רוץ ילד רוץ | אנדרו ברנשטיין | סטיב בלאקמן | ‏15 בפברואר 2019 |
| 3 | 3 | Extra Ordinary | רגילה במיוחד | אנדרו ברנשטיין | בן נדיבי ומאט וולפרט | ‏15 בפברואר 2019 |
| 4 | 4 | Man on the Moon | האיש בירח | אלן קוראס | לורן שמידט היסריך | ‏15 בפברואר 2019 |
| 5 | 5 | Number Five | מספר חמש | אלן קוראס | בוב דה לורנטיס | ‏15 בפברואר 2019 |
| 6 | 6 | The Day That Wasn't | היום שלא היה | סטיבן סורג'יק | סנהא קורז | ‏15 בפברואר 2019 |
| 7 | 7 | The Day That Was | היום שהיה | סטיבן סורג'יק | בן נדיבי ומאט וולפרט | ‏15 בפברואר 2019 |
| 8 | 8 | I Heard a Rumor | שמעתי שמועה | ג'רמי ווב | לורן שמידט היסריך וסנהא קורז | ‏15 בפברואר 2019 |
| 9 | 9 | Changes | שינויים | ג'רמי ווב | בוב דה לורנטיס ואריק וו. פיליפס | ‏15 בפברואר 2019 |
| 10 | 10 | The White Violin | הכינור הלבן | פיטר הואר | סטיב בלאקמן | ‏15 בפברואר 2019 |
סקירת סדרה > עונה 2

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 11 | 1 | Right Back Where We Started | בחזרה להיכן שהתחלנו | סילווין וייט | סטיב בלאקמן | ‏31 ביולי 2020 |
| 12 | 2 | The Frankel Footage | צילומי פרנקל | סטיבן סורג'יק | מארק גופמן | ‏31 ביולי 2020 |
| 13 | 3 | The Swedish Job | העבודה השוודית | סטיבן סורג'יק | ג'סי מק'און | ‏31 ביולי 2020 |
| 14 | 4 | The Majestic 12 | ‏12 המלכותיים | טום וריקה | ברונווין גאריטי | ‏31 ביולי 2020 |
| 15 | 5 | Valhalla | ולהאלה | טום וריקה | רוברטו אסקינס | ‏31 ביולי 2020 |
| 16 | 6 | A Light Supper | ארוחה קלה | אלן קוראס | איירין מישל ויליאמס | ‏31 ביולי 2020 |
| 17 | 7 | Öga for Öga | אוגה פור אוגה | אלן קוראס | ניקי שייפלביין | ‏31 ביולי 2020 |
| 18 | 8 | The Seven Stages | שבעת השלבים | אמנדה מרסליס | מארק גופמן וג'סי מק'און | ‏31 ביולי 2020 |
| 19 | 9 | 743 | ‏743 | אמנדה מרסליס | ברונווין גאריטי ורוברטו אסקינס | ‏31 ביולי 2020 |
| 20 | 10 | The End of Something | הסוף של משהו | ג'רמי ווב | סטיב בלאקמן | ‏31 ביולי 2020 |
סקירת סדרה > עונה 3

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 21 | 1 | Meet the Family | הכירו את המשפחה | יפורסם בהמשך | סטיב בלאקמן ומישל לוברטה | ‏22 ביוני 2022 |
| 22 | 2 | The World's Biggest Ball of Twine | פקעת החוטים הגדולה בעולם | יפורסם בהמשך | יפורסם בהמשך | ‏22 ביוני 2022 |
| 23 | 3 | Pocket Full of Lightning | ברקים מלוא הכיס | יפורסם בהמשך | יפורסם בהמשך | ‏22 ביוני 2022 |
| 24 | 4 | Kugelblitz | קוגלבליץ | יפורסם בהמשך | יפורסם בהמשך | ‏22 ביוני 2022 |
| 25 | 5 | Kindest Cut | ההקרבה המוסרית ביותר | יפורסם בהמשך | יפורסם בהמשך | ‏22 ביוני 2022 |
| 26 | 6 | Marigold | מריגולד | יפורסם בהמשך | יפורסם בהמשך | ‏22 ביוני 2022 |
| 27 | 7 | Auf Wiedersehen | היו שלום | יפורסם בהמשך | יפורסם בהמשך | ‏22 ביוני 2022 |
| 28 | 8 | Wedding at the End of the World | חתונה בקצה העולם | יפורסם בהמשך | יפורסם בהמשך | ‏22 ביוני 2022 |
| 29 | 9 | Seven Bells | שבעה פעמונים | יפורסם בהמשך | יפורסם בהמשך | ‏22 ביוני 2022 |
| 30 | 10 | Oblivion | תהום הנשייה | יפורסם בהמשך | יפורסם בהמשך | ‏22 ביוני 2022 |
הפקה > פיתוח

בתחילה, סרטי יוניברסל שקלו לעשות גרסה קולנועית של סדרת ספרי הקומיקס "אקדמיית המטרייה". במקור, התסריטאי מארק בומבק נשכר לכתוב את התסריט; אך בשנת 2010, דווח שראוסון מרשל ת'רבר יחליף אותו כתסריטאי. מאז לא נערכו דיונים נוספים על עיבוד קולנועי, ולא נקבע תאריך יציאה לאקרנים. בריאיון עם "Newsarama" בכנס הקומיק קון של ניו יורק בשנת 2012, ויי ציין שנערכו "דיונים טובים" וש"התסריט ממש טוב", אבל שזה "די תלוי ביקום".
ב-7 ביולי 2015, הוכרז ש"אקדמיית המטרייה" תעובד לסדרת טלוויזיה, ולא סרט באורך מלא, על ידי "Universal Cable Productions". ב-11 ביולי 2017, הוכרז רשמית שנטפליקס נתנה אור ירוק לפיתוח עיבוד טלוויזיוני של "אקדמיית המטרייה" ושהבכורה שלה מתוזמנת לשנת 2018, ושיוצר הקומיקס המקורי, ויי, ישמש כמפיק בפועל. ג'רמי סלייטר יכתוב את התסריט עבור פרק הפיילוט, וסטיב בלאקמן הוא השואוראנר של הסדרה.
הפקה > צילומים

צילומי העונה הראשונה החלו ב-15 בינואר 2018 בטורונטו. יוצר הקומיקס, ג'רארד ויי פרסם בחשבון האינסטגרם שלו איור של פאביו מון המציג את צוות השחקנים וההפקה במהלך הקראת התסריט הראשונה בטורונטו. ויי חשף גם תמונה של יום הצילומים ראשון על הסט. צילומים נוספים התקיימו בהמילטון, אונטריו.
עבור סצנות התיאטרון בו וניה מופיעה עם הכינור שלה, צוות ההפקה צילם בתיאטרון אלגין, לצד תיאטרון גן החורף. אולם הקונצרטים "מאזולני" שימש כסט עבור התצוגה החיצונית של התיאטרון. החלק החיצוני של האחוזה צולם בבניין בהמילטון ואילו פנים האחוזה צולם בסטודיו. מרכז האופרה "ג'ואי וטובי טננבאום" צולם עבור סצנת חוץ ותחנת הרכבת הלאומית הקנדית שימשה עבור סצנת זירת השוד בבנק. מעבדה באוניברסיטת טורונטו שימשה כסט עבור בניין "מריטק תותבות". צילומי העונה הראשונה הסתיימו ב-18 ביולי 2018.
צילומי העונה השנייה החלו ביוני 2019 והסתיימו ב-23 בנובמבר 2019.
תגובות > נתוני צפייה

ב-16 באפריל 2019, נטפליקס הודיעה כי הסדרה נצפתה על ידי למעלה מ-45 מיליון צופים המנויים בשירות הזרמת המדיה שלה במהלך החודש הראשון לעלייתה לשידור. הסדרה הייתה השלישית ברשימת הסדרות הפופולריות ביותר בנטפליקס לשנת 2019.
תגובות > ביקורות

עונתה הראשונה של הסדרה קיבלה באתר הביקורות "Rotten Tomatoes" את הציון 75%, עם דירוג ממוצע של 7.2/10, על בסיס 88 ביקורות. הקונצנזוס הביקורתי של האתר כתב כי "אקדמיית המטרייה פורשת מעשיה דמיונית עם רגש חומקני ואנסמבל משכנע בצורה יוצאת דופן, אך הרגישות הקרירה של הסדרה מתנגשת לעיתים קרובות עם מלכודות הז'אנריים המפוזרים שלה." באתר הביקורות "Metacritic", עונתה הראשונה של הסדרה זכתה לציון 61 מתוך 100 על בסיס 22 ביקרות, מה שמצביע על "ביקורות חיוביות לרוב".
חלק מהמבקרים הצביעו על קווי דמיון בין הסדרה, ל"סיירת האבדון" שהופקה על ידי DC Universe (אנ') ולצוות גיבורי-העל של מארוול קומיקס, "אקס-מן", לחיוב ולשלילה.
עונתה השנייה של הסדרה קיבלה באתר הביקורות "Rotten Tomatoes" את הציון 91% על בסיס 58 ביקורות, עם דירוג ממוצע של 8.27/10. הקונצנזוס של האתר כתב כי "כהוכחה לכך שהזמן יכול לרפא כמעט את כל הפצעים, אקדמיית המטרייה מלהיבה בעונתה השנייה עם צביעת המטען הטונאלי שלה מבלי לאבד את ליבתה הרגשית, ומעניקה לאחי-העל מקום להתפתח תוך הכפלת ההנאה מנסיעה בזמן." באתר הביקורות "Metacritic", העונה השנייה זכתה לציון 63 מתוך 100 על בסיס 10 ביקורות, דבר המצביע על "ביקורות חיוביות לרוב".
תגובות > מחלוקת

חלק מהתסריטאים היהודיים מתחו ביקורת על אפיון דמותה של המטפלת, מעסיקתו של חמש לשעבר; ובפרט על השימוש שלה במונח יידישי בפרק סיום העונה הראשונה ועל חברותה בארגון חשאי הגורם באופן דיסקרטי לאירועים קטסטרופליים ברחבי העולם והזמן, שנתפסו על ידי התסריטאים כסטראוטיפ אנטישמי לתאורית הקונספירציה לפיה העם היהודי שולט בסתר ובאופן מרושע במאורעות עולמיים.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | האפקטים החזותיים המיוחדים הטובים ביותר בפרק | אוורט בורל, פיליפ הופמן, דייב אקספורד, מריה סארטצקי, סופי ורטיגן, ג'ף קמפבל, לורן ספילמאקר, כריס ווייט וריאן פריר | מועמדות |  |
| 2025 | פרס סאטורן | סדרת גיבורי העל הטובה ביותר |  | מועמדות |  |
גבעת אבני

| --- | --- |
הכניסה לגבעת אבני
מדינה: ישראל ישראל
מחוז: הצפון
מועצה אזורית: הגליל התחתון
גובה ממוצע: ‎282 מטר
תאריך ייסוד: 1991
סוג יישוב: יישוב 2,000‏–4,999 תושבים
נתוני אוכלוסייה לפי הלמ"ס לסוף דצמבר 2024 (אומדן)
  - אוכלוסייה: 2,154 תושבים
    - מתוכם, תושבי ישראל: 2,146 תושבי ישראל
    - שינוי בגודל האוכלוסייה: ‎+0.8% בשנה
 מפת מיקום  מפה דינמית   (למפת הגליל העליון מוגדלת) גבעת אבני(למפת הגליל העליון רגילה) גבעת אבני(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת אבני(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת אבני32°46′32″N 35°26′20″E﻿ / ﻿32.7755508165885°N 35.4389388525486°E﻿ / 32.7755508165885; 35.4389388525486  heמפת היישובים של מועצה אזורית הגליל התחתון באדום - גבעת אבני בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10
http://www.givatavni.org.il
גִּבְעַת אַבְנִי הוא יישוב קהילתי שהוקם בשנת 1991 על ידי המועצה האזורית גליל תחתון והוא היישוב הגדול במועצה.
מיקום וגאוגרפיה

היישוב, הממוקם בגליל התחתון, בגובה 310 מטרים מעל פני הים, כ־6 קילומטרים מערבית לעיר טבריה וכ-2.5 ק"מ מזרחית למחלף גולני.
היישוב הוקם על אדמות חקלאיות של הכפר הערבי הנטוש לוביה, שעל חורבותיו נטוע יער לביא, שממערב לגבעת אבני. מצפון ובסמוך ליישוב נמצאים האתרים קרני חיטין וקבר יתרו ומדרום נמצאים תל אדמי ושמורת נחל אדמי.
אטימולוגיה

היישוב, קרוי על שמו של שלמה אבני, שהיה מנכ"ל משרד השיכון וסייע רבות בהקמתו.
דמוגרפיה

בגבעת אבני גרים כ-2,100 תושבים (נכון לשנת 2022).
חינוך

ילדי היישוב לומדים בבית הספר היסודי "עלי גבעה", בו לומדים גם ילדי היישובים האחרים במועצה האזורית הגליל התחתון.
שירותים מוניציפליים

ביישוב: גני-ילדים, פעוטונים, בריכת שחייה, אולם ספורט, מגרשי טניס, כדורגל וכדורסל, מגרשי משחקים וגינות, ספריה, בתי כנסת, מקווה, מועדון, אמפיתיאטרון, מרכז רפואי למשפחה, סופר מרקט, סניף של תנועת בני עקיבא וסניף של  התנועה החדשה.
ראו גם

כפר נהר הירדן
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007588160505171  VIAF: 317132454   WorldCat (עם VIAF): 317132454
אריה אליאב

אריה לוֹבָה אליאב (21 בנובמבר 1921 – 30 במאי 2010) היה פעיל עלייה, התיישבות ושלום, חבר הכנסת, סופר והוגה דעות, חתן פרס ישראל על תרומה מיוחדת לחברה ולמדינה לשנת תשמ"ח (1988).
פרסים ותארים

בשנת 1979 הוענק לו פרס ברונו קרייסקי. בשנת 1988 זכה בפרס ישראל על תרומה לחברה. בשנת 1995 זכה בתואר דוקטור לשם כבוד מטעם אוניברסיטת חיפה. ב-1998 קיבל את אות הנשיא למתנדב כ"הערכה למי שמצוי למעלה מיובל שנים בלב העשייה החלוצית". אליאב זכה באות אביר איכות השלטון בקטגוריית "מפעל חיים" בשנת 2000. ב-2003 זכה בפרס בן-גוריון על מפעל חייו בקליטת עלייה וביישוב הנגב על פי חזון בן-גוריון. אליאב נמנה עם מדליקי משואת יום העצמאות ב-2005. ב-2009 זכה בתואר דוקטור לשם כבוד מטעם אוניברסיטת בר-אילן, ובכך היה למי שקיבל את התואר הזה מטעם כל האוניברסיטאות בישראל.
הנצחתו

ניצנה, שאותה ייסד והקים, נושאת את שמו - הקהילייה החינוכית-התיישבותית על שם אריה (לובה) אליאב. על שמו נקרא גם היישוב אליאב בחבל לכיש, שאבן הפינה להקמתו הונחה בידי חברי היישוב ביום פטירתו של אליאב. כמו כן, נקראים על שמו "פארק לובה אליאב" ליד הכניסה הצפונית של קרית-גת, בירת חבל לכיש, ובתי הספר היסודיים בלכיש ובראשון לציון. מכינת בינה, מכינה קדם-צבאית בישיבה החילונית בדרום תל אביב נקראת אף היא על שמו. בחבל ניצנה נקרא על שם לובה אליאב גם מעבר ניצנה על גבול ישראל-מצרים בקרבת הקהיליה החינוכית ניצנה. בתל אביב נמצאת "דרך אריה לובה אליאב", הדרך התת-קרקעית מתחת למתחם שרונה, לאזור הקריה, תחנת הרכבת השלום ומגדלי עזריאלי. גם בחיפה, ליד קריית הטכניון, ובאשדוד נקראו על שמו רחובות, ובלוד - כיכר בשכונת גני אביב.
ספריו

אליאב פרסם 17 ספרים, אחדים מהם וכן חלקים מספרים נוספים תורגמו לאנגלית, צרפתית, ספרדית, פורטוגזית, הולנדית, איטלקית, שוודית, רוסית וערבית. ספרו החשוב ביותר הוא "ארץ הצבי" שפורסם בשנת 1972, ובו הוא פורס את מכלול רעיונותיו על השלום עם הערבים ועל החברה הישראלית. הספר במלואו ופרקים ממנו תורגמו לשפות אחדות, והוא יצא במהלך השנים בתשע מהדורות בעברית.
בין הפטיש והמגל - ניסיון אישי בקרב יהודי ברית המועצות (תחת שם העט בן-עמי), עם עובד, 1965. זיכה אותו בפרס אוסישקין
הספינה אולואה - סיפורו של ארטור (אוטוביוגרפיה), 1967
יעדים חדשים לישראל (חוברת), 1969
קפיצת הדרך, 1970
ארץ הצבי - הערכת מצב, עם עובד, 1972
הרוח לא יקח, עם עובד, 1974
שלום, 1975
סולם ישראל - חלום ושברו, 1976
עולם מלא, 1980
טבעות עדות (אוטוביוגרפיה), הוצאת עם עובד, 1983
טבעות שחר (אוטוביוגרפיה), עם עובד, 1984
לב חדש ורוח חדשה, עם עובד, 1986
בואי השלום, 1995
שלום, 2005 (מהדורה מעודכנת, עם דני קרוון, הוצאת דניאלה די-נור/עם עובד)
תאומי צביה, עם עובד, 2005
משני עברי המעברה, 2006 (יחד עם יוסי אלפי)
ספריו > מאמריו

בדרך המחתרת מארץ ישראל לאיטליה, 'מערכות ים כ"ז' ינואר 1956, עמ' 30–41
בדרך המחתרת מארץ ישראל לאיטליה, המשך, 'מערכות ים כ"ח' מרץ 1956, עמ' 23–29